Både familier, borgere og repræsentanter fra det kulinariske miljø i Danmark er inviteret til at hylde verdensmestrene.

Mandag vandt tre danskere guld ved det uofficielle VM for kokke. Den bedrift skal fejres, og derfor er de inviteret på rådshuspandekager på Københavns Rådhus. Deres resultat bliver altså fejret på lige fod med håndboldherrene, da de fejrede deres VM-titel i 2019. Én af dem, der skal hyldes fredag, er den bare 22-årige ungkok Elisabeth Madsen, der er fra Løgstør-området. - Det er med en vis ærefrygt, at vi byder verdens bedste kokke på rådhuspandekager. Vi vil gøre os umage, for de fortjener i den grad at blive fejret med den flotte sejr. De danske kokke har med en fantastisk præstation fremtryllet en eventyrlig menu og endnu en gang cementeret, at Danmark er et kulinarisk fyrtårn, som byder på store madoplevelser og konstant kreativ nytænkning. Jeg glæder mig til at ønske dem et stort tillykke, siger overborgmester i København, Sophie Hæstorp Andersen (S). Det er tredje gang, at et dansk kokkehold kan kalde sig verdensmestre. En af dem er Elisabeth Madsens chef på Svinkløv Badehotel, Kenneth Toft Hansen.